Málið var tekið fyrir í skipulagsnefnd 15. maí 2013 . Akstursíþrótta - og skotsvæði á Glerárdal , breyting á afmörkun lóða Með vísun í bókanir dagsettar 12. nóvember 2008 ( SN080113 ) og 16. janúar 2013 ( 2013010055 ) , leggur skipulagsstjóri fram tillögu að breyttri afmörkun lóða fyrir akstursíþróttir , skotsvæði á Glerárdal ásamt afmörkun lóðar Norðurorku . Tillagan er dagsett 15. maí 2013 og unnin af Teiknum á lofti ehf . Innkomið bréf dagsett 21. febrúar 2013 frá BA um stækkun á svæði félagsins til vesturs að Hlíðarfjallsvegi vegna lengingar kvartmílubrautar . Innkomið bréf dagsett 22. febrúar 2013 frá KKA vegna stækkunar á svæði félagsins til vesturs að gamla vatnsveituvegi vegna stækkunar endurobrautar . Óskað var eftir umsögn umhverfisnefndar vegna beiðni KKA og BA um lóðarstækkun og barst hún þann 18. apríl 2013 . Tveir fulltrúar L-listans geta fallist á hóflega stækkun sem unnin væri í samráði við nefndina . Fulltrúar D - , B - , og S-lista bóka að viðmið stækkunarinnar skuli vera við núverandi fjallskilagirðingu . Skipulagsnefnd samþykkir framlagða tillögu að afmörkun lóðar Norðurorku og svæða BA , KKA og Skotfélags . Skipulagsnefnd felur skipulagsstjóra að gera breytingu á aðal - og deiliskipulagi svæðisins í samræmi við ofangreint . Edward H. Huijbens V-lista óskar bókað að hann fagni þeirri sátt sem virðist hafa náðst um nýtingu á þessum hluta Hlíðarfjalls . Hinsvegar vill hann ítreka stefnu VG frá því fyrir kosningar 2010 að útivistarsvæði Hlíðarfjalls þurfi að skipuleggja í heild sinni með opnu samráðsferli við alla mögulega hagsmunaaðila sem svæðið kynnu að nýta í útivistartilgangi . Enginn framtíðarsýn er til fyrir þróun útivistar í Hlíðarfjalli og um þessar mundir keppist hver og einn við að sölsa undir sig svæði til sinnar starfsemi . Edward tekur heilshugar undir umsögn umhverfisnefndar en leggur til að það samráð sem fulltrúar L-lista leggja þar til verði víðtækara en bara við umhverfisnefnd . Edward leggur til að hafið verði samráðsferli um heildarsýn á uppbyggingu vegna útivistar í Hlíðarfjalli í samhengi við vinnu að fólkvangi í Glerárdal . Sigurður Guðmundsson A-lista mætti á fundinn 8:08 . Akstursíþrótta - og skotsvæði á Glerárdal - beiðni um umsögn Erindi frá skipulagsdeild dags. 4 mars 2013 um beiðni KKA og BA um lóðarstækkun . Fulltrúar L-lista þau Hulda Stefánsdóttir og Páll Steindór Steindórsson óska bókað : Við tökum ekki jákvætt í umsókn KKA um svæði undir enduroakstur í Hlíðarfjalli samkvæmt bréfi dags 22. febrúar 2013 , en getum fallist á hóflegri stækkun sem unnin væri í samráði við nefndina . Fulltrúar D - , B - og S-lista óska bókað : Svæði þetta liggur að svæði sem verið er að skipuleggja sem hluta fólksvangs á Glerárdal þar sem friðsæld dalsins og útivist bæjarbúa verður í öndvegi . Svæðið eru gróðursælir ósnertir móar og gott berjaland . Viðmið stækkunar verði núverandi fjallskilagirðing ( gul lína á uppdrætti ) . Eins og félagsmenn vita er nauðsynlegt fyrir félagið að eiga aðgang að góðu endurosvæði . Hentugt svæði má ekki vera mjög lítið því þá er t.d. of mikið álag á landinu og brautir ekki eins fjölbreyttar . KKA fékk svæði neðst í Torfdalnum og svo viðbótarúthlutun til 5 ára . Félagið hefur nokkrum sinnum sótt um stærra svæði og þá alltaf miðað við að félagið fengi land að gamla veginum upp í Skíðahótelið . Ekki hefur verið fallist á það ennþá . Nú síðast í febrúar sótti félagið um stækkun íþróttasvæðis KKA til bæjarins , sbr. meðfylgjandi bréf . Þann 27. mars sl. bauð Samherji til glæsilegrar veislu og þar úthlutaði félagið 90 milljónum til ýmiskonar samfélagsverkefna á Eyjafjarðarsvæðinu , og þar á meðal til KKA . Þetta er í fimmta sinn sem Samherji úthlutar mörgum tugum milljóna til ýmis konar samfélagsverkefna . Félagið gerði þetta fyrst 2008 og átti þá bara að vera einstakur atburður . Samherji hefur þó haldið áfram og gert þetta fimm sinnum . Við hjá KKA erum full þakklætis og eigum reyndar varla orð yfir örlætinu . Félagar KKA ætla að koma saman í Víkurskarði laugardaginn 30. mars n.k. kl. 10:00 f.h. og gera eitthvað skemmtilegt saman . Við ætlum að koma saman með allt sem keyrir og rennur , sleða , skíði og hvaðeina . Svo á að draga og renna og drekka kakó og borða smurt brauð og kótelettur með raspi inn á milli . Forsprakkar eru Gunnar Hákonarson og Baldvin Birgisson . Hátíðin Éljagangur verður um næstu helgi og af því tilefni verður motorhjólasafnið á Akureyri opið meira en venjulega . Opnunartímar verða föstudaginn 15. febr . frá kl. 14:00 til 17:00 og á laugardaginn frá 15:00 til 19:00 og á sunnudag frá 14:00 til 17:00 . Við viljum hvetja alla og sérlega þá sem eru að koma á íslandsmótið ískrossi til að heimsækja motorhjólasafnið á Akureyri , þangað er gaman að koma fyrir leika en auðvitað sérlega þá sem gaman hafa af motorhjólum . Þar eru mörg gríðarlega flott hjól m.a. þessi gamla montesa Safnið er staðsett við Drottningarbrautina ekki langt frá flugvelli hér er kort Freestyle svæði og þrautabraut : Baldvin Þór stakk upp á því að félagið myndi afmarka og búa til FS svæði . Það þyrfti 1 - 2 lendingar og pall . Hann sagðist vera tilbúinn með teikningar . Samþykkt var að veita 130.000 kr. í verkefnið og Baldvin myndi sjá um það . Finna stað undir þetta og teikna og smíða pallinn . Hann myndi láta stjórn vita af hugmyndum sínum , svæðisnefndin ákveður svo hvort fallist verður á hugmyndir Baldvins um hvar skuli búa til FS svæði . Baldvin ætlar að hafa það í huga að gera þrautabraut á sama eða svipuðu svæði .